《水调歌头 其十六 中秋夜和东坡韵》
明代·夏言

今夜中秋月，独坐对高天。休问古今圆缺，心赏自年年。

更上小楼南望，千里故园何处，风露九霄寒。把尽长安酒，不似在林间。

傍花吟，随鹤舞，伴鸥眠。但得身闲无事，何用月长圆。

少日功名富贵，老去江湖丘壑，出处道须全。丹心将皓魄，秋水共娟娟。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。